זיתא ג'מעין

זיתא ג'מעין (בערבית: جمّاعين) הוא כפר פלסטיני בנפת שכם בצפון יהודה ושומרון, הממוקם כ-16 קילומטר דרומית מערבית לשכם. הכפר ממוקם צפונית לג'מאעין, משם מקבל הכפר את שמו. על פי נתוני הלשכה הפלסטינית המרכזית לסטטיסטיקה התגוררו בכפר ב-2006 כ-1,962 תושבים.<ref>[http://www.pcbs.gov.ps/Portals/_pcbs/populati/pop06.aspx Projected Mid -Year Population for Nablus Governorate by Locality 2004- 2006] Palestinian Central Bureau of Statistics</ref>

הכפר גובל בג'מאעין ועסירה אל-קבלייה ממזרח, תל מצפון, דיר איסתיא ממערב, כיפל חארת', קירה וג'מאעין מדרום.<ref>[http://vprofile.arij.org/nablus/pdfs/vprofile/Zeita%20Jamma'in_vp_en.pdf Zeita Jamma’in Village Profile], ARIJ, p. 4</ref>

בזיתא ג'מעין נמצאו חרסים מתקופת הברונזה התיכונה, יחד עם חרסים מתקופות הברזל, הפרסית, ההלניסטית, הרומאית,<ref name="Finkelstein496">Finkelstein et al, 1997, p. 496</ref> הביזנטית, העבאסית, צלבנית, איובית, ממלוכית ועות'מאנית.

לפי רשומות המס של האימפריה העות'מאנית משנת 1596, האוכלוסייה כללה 26 משקי בית של מוסלמים. התושבים שילמו שיעור מס קבוע של 33.3% על מוצרים חקלאיים שכללו חיטה, שעורה, יבולי קיץ, עצי זית, עזים, כוורות, שמן זית וסירופ ענבים, בנוסף על הכנסות מזדמנות ומס קבוע. בסך הכל תושבי הכפר שילמו כ-10,114 אקצ'ות.<ref>Hütteroth and Abdulfattah, 1977, p. 131</ref>

במאות ה-18 וה-19, הייתה ג'מאעין בירתו של חבל הארץ "בילאד ג'מאעין", החופף במידה ניכרת את נחלת שבט אפרים המקראית. אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים ותחרות מתמדת בין משפחות תקיפות על גביית מיסים בשם השלטונות העת'מאניים.<ref>רועי מרום, [https://www.academia.edu/48820058/Jindās_at_Lydda_s_Entrance_A_Cornerstone_of_the_Study_of_the_City_s_Rural_Hinterland_1459_1948_גִנְדַאס_בשערה_של_לוד_אבן_פינה_לחקר_העורף_הכפרי_של_העיר_1948_1459 גִ'נְדַאס בשערה של לוד: אבן פינה לחקר העורף הכפרי של העיר 1948-1459], לוד-דיוספוליס 7, 2021, עמ' 26.</ref> 

בשנת 1870 ויקטור גרן תיאר את זיתא ג'מעין כממוקם על גבעה נמוכה מזו של ג'מאעין. הכפר הוקף גם במטעים של עצי זית ותאנה, והכיל שמונה מאות תושבים.<ref>Guérin, 1875, p. [https://archive.org/stream/descriptiongogr04gugoog#page/n198/mode/1up 173]</ref> במפת הקרן לחקר ארץ ישראל שפורסמה ב-1882 הכפר תואר כ"כפר אבן קטן, על קרקע גבוהה. הכפר עם בארות מים במערב, ומטעי זיתים."<ref>Conder and Kitchener, 1881, SWP II, p. [https://archive.org/stream/surveyofwesternp02conduoft#page/287/mode/1up 287]</ref>

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, מנתה האוכלוסייה כ-283 מוסלמים.<ref name="Census1922">Barron, 1923, Table IX, p. [https://archive.org/stream/PalestineCensus1922/Palestine%20Census%20(1922%29#page/n27/mode/1up 25]</ref> מספר התושבים גדל במפקד 1931 ל-404 מוסלמים ונוצרי אחד שהתגוררו ב-113 בתים.<ref name="Census1931">Mills, 1932, p. 66</ref> בסקר הכפרים של 1945 אוכלוסיית זיתא ג'מעין מנתה 510 מוסלמים.<ref name="1945p19">Government of Palestine, Department of Statistics, 1945, p. [http://cs.anu.edu.au/~bdm/yabber/census/VSpages/VS1945_p19.jpg 19]</ref> שטח הקרקע הכולל של הכפר היה 12,887 דונם.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Nablus/Page-061.jpg 61]</ref> מתוך שטח זה 2,429 דונם נועדו למטעים וקרקע להשקיה, 4,277 לדגנים<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Nablus/Page-108.jpg 108]</ref> ואילו 43 דונם סווגו כשטחים בנויים.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Nablus/Page-158.jpg 158]</ref>

מפקד האוכלוסין הירדני בשנת 1961 מצא 708 תושבים.<ref>Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p25.pdf 25]</ref>

לאחר הסכמי אוסלו 99.7% מאדמות הכפר הוכרזו כשטח B, ואילו 0.3% כשטח C.<ref>[http://vprofile.arij.org/nablus/pdfs/vprofile/Zeita%20Jamma'in_vp_en.pdf Zeita Jamma’in Village Profile], ARIJ, p. 16</ref>

== קישורים חיצוניים ==

== הערות שוליים ==

קטגוריה:נפת שכם
קטגוריה:הרשות הפלסטינית: יישובים